Súradnice: 49°25′31″S 19°22′30″V﻿ / ﻿49,4252°S 19,375°V﻿ / 49.4252; 19.375

**Nižná Poperačka** (1 036,1 m n. m.) je vrch v Podbeskydskej vrchovine, krajinnom celku Stredných Beskýd. Leží nad obcou Beňadovo, približne 6 km západne od Námestova.

Poloha
------

Nachádza sa v strednej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Beňadovo a Breza. Najbližším sídlom je západne situované Beňadovo a južne ležiaca Breza, juhovýchodne sa nachádza Oravská Jasenica, východne Námestovo a severne Oravské Veselé. Vrch patrí do Chránenej krajinnej oblasti Horná Orava.

Opis
----

Nižná Poperačka leží v strednej, najvyššej časti vrchoviny, v hrebeni, vedúcom severozápadne od vrchu Vráta (1 051 m n. m.) cez Vyšnú Poperačku (1 043 m n. m.). Severne sa nachádza Náveterný vrch (954 m n. m.), Sochov vrch (927 m n. m.), Mechy (1 479 m n. m.), Pilsko (1 557 m n. m.), Magura (1 018 m n. m.), Sihelniansky hrádok (993 m n. m.) a Gaňovka (832 m n. m.), východne Grebáčovka (933 m n. m.), Mrázová (1 000 m n. m.), Slepčianka (925 m n. m.) a Kozubka (931 m n. m.), južne Vráta (1 051 m n. m.), Budín (1 221 m n. m.), Šubovka (1 128 m n. m.), Vyšná Poperačka (1 043 m n. m.), Surový (902 m n. m.), Mrzáčka (1 002 m n. m.), Zraz (968 m n. m.) a Kýčera (944 m n. m.) a západne Grúň (921 m n. m.), Kýčerka (949 m n. m.), Kurčinka (920 m n. m.), Skalnitý (939 m n. m.) a Poľany (986 m n. m.). Oblasť patrí do povodia Oravy; severné svahy odvodňuje potok Rakovec do Veselianky, juhovýchodné Poperačský potok a južné potok Kýčera. Na vrchol nevedie značený turistický chodník.

### Výhľady

Vrcholovú časť pokrýva súvislý, no riedky lesný porast, ktorý neumožňuje rozhľad. Z vhodných lokalít je vidieť okolité vrcholy Podbeskydskej vrchoviny, no tiež Tatry, Nízke Tatry, Oravskú Maguru a Oravské Beskydy.

Prístup
-------

Na vrchol nevedie značená turistická trasa, preto prístup je možný neznačenými chodníkmi z Brezy a Beňadova.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-10-27]. Dostupné online. Archivované 2023-12-08 z originálu.
2. 1 2 3  *Orava – Beskyd Žywiecki. Edícia turistických máp.* 1 : 50 000. Harmanec: VKÚ, a. s. 2001.
3. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 6.
4. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-10-27]. Dostupné online.
5. 1 2 3 4 5 6   *Mapový portál HIKING.SK* [online]. Denník N, [cit. 2023-10-28]. Dostupné online.
6. ↑   *Mapy.cz* [online]. sk.mapy.cz, [cit. 2023-10-28]. Dostupné online.
7. ↑   *Peakfinder* [online]. peakfinder.org, [cit. 2023-10-28]. Dostupné online.

Pozri aj
--------

* Podbeskydská vrchovina
* Zoznam vrcholov v Podbeskydskej vrchovine

Externé odkazy
--------------

* Poloha na turistickej mape

| * z
* d
* u
Podbeskydská vrchovina |
| --- |
| Podcelky (časti) | 
* + Lesnianska planina

 |
| Veľkoplošné chránené územie | 
* Chránená krajinná oblasť Horná Orava

 |
| Kultúrne a historické pamiatky | 
* Historická lesná úvraťová železnica

 |
| Vybrané vrcholy Podbeskydskej vrchovinyZoznam vrcholov | 
* Vráta (1 051,1 m n. m.)
* Vyšná Poperačka (1 043 m n. m.)
* Nižná Poperačka (1 036,1 m n. m.)
* Mrzáčka (1 001,5 m n. m.)
* Mrázová (1 000,1 m n. m.)
* Strakov vrch (978 m n. m.)
* Zraz (967,8 m n. m.)
* Korčuľa (963 m n. m.)
* Kovaľov vrch (960,6 m n. m.)
* Náveterný vrch (954 m n. m.)

 |